stanford-oval/wikipedia huggingface dataset:
קוד בלאק
השחקנים והדמויות > שחקנים ראשיים

מרשה גיי הארדן – ד"ר ליאן רוריש, אחראית המתמחים בבית החולים, אנגלס ממוריאל, מכונה 'אבא'. בעלה ושני ילדיה נהרגו לאחר שרכבם נפגע על ידי נהג שיכור, זה לעיתים משפיע על ההחלטות הרפואיות שלה. קודמה לאחראית חדר המיון.
ראזה ג'אפרי – ד"ר ניל הדסון, כמטפל המיון. בריטי-הודי לשעבר, גישתו שקטה יותר ויותר פתוחה למטופלים. הוא מתחבר עם כריסטה במהלך שנת ההתמחות הראשונה. ב"אווה מריה", ניל הופך לרופא כירורג ומוקצה עוד הפעם למיון (עונה 1).
בוני סומרוויל – ד"ר כריסטה לורנסון, מתמחה שנה ראשונה. היא הייתה נשואה עם בן שמת בשל סרטן המוח. החוויה שלה, והגירושים שלה הניעו אותה ללמוד בבית הספר לרפואה (עונה 1).
מלאני צ'נדרה – מלאניה פינדה מתמחה. היא הלכה לבית ספר לרפואה, ועשתה את ההתמחות שלה באנג'ל ממוריאל, ולכן היא מכירה טוב את המיון. היא לסבית, שהייתה פעם במערכת יחסים רומנטית עם מתמחה כשהיא הייתה בבית ספר לרפואה (עונות 1-2).
ויליאם אלן יאנג – ד"ר רולי גאת'רי, מיון. מטפל עם הרבה מאוד בטיפוח סגנון, הוא לוקח אנגוס תחת חסותו בימיו הראשונים שלו במיון. אשתו של גאת'רי התאבדה דבר שהקשה על מערכת היחסים שלו ושל הבן שלו.
הארי פורד – ד"ר אנגוס לייטון, מתמחה. אבא שלו עובד בהנהלת בית החולים והוא מרגיש שאביו ואחיו הגדול האפילו עליו. ביטחונו העצמי גדל בהדרגה. בשנה השלישית עובר להתמחות במחלקת כירורגיה.
בנג'מין הולינגסוורת' – ד"ר מריו סבאטי, מתמחה. הוא גדל בעוני ורואה את רפואת החירום כדרך היציאה שלו משם. בעבר הוא היה ברמן.
לואיס גוסמן – ג'סי סלאנדר, הידוע בשם "אמא". אח בכיר שמנהל ודואג למתמחים, ג'סי הוא דמות קשוחה מבחוץ אבל אכפתית ותומכת של המתמחים מבפנים. לו ולד"ר רוריש יש מערכת יחסים ארוכה וקרובה מאוד.
בוריס קודג'ו – ד"ר ויל קמפבל, מנהל מחלקת הניתוחים. מנתח מאוד נחשב שעובר להיות מנהל חדר המיון על מנת לחסוך בעלויות, מה שגורם למתחים רבים בינו לבין ד"ר רוריש.
ג'יליאן מוריי – הת'ר פינקני, מתמחה בכירורגיה. מתה ממגפה בעונה השנייה.
טומי דיואי – ד"ר מייק לייטון, אחיו המבוגר של ד"ר אנגוס לייטון, שמתחיל לעבוד בבית החולים אנג'ל ממוריאל כרופא במיון. הופך לאחראי על תוכנית המתמחים (עונות 1-2)
אמילי טיירה – נואה קין, מתמחה שנה ראשונה חדשה בבית החולים אנג'ל ממוריאל (עונות 2-3)
רוב לאו – ד"ר איתן ויליס, קולונל בצבא ארצות הברית שמחובר ליחידת טיפול הנפגעים היקרתית בצבא ארצות הברית. הוא מצטרף לצוות חדר המיון באנג'ל ממוריאל לאחר שהצבא מחזיר אותו מהקרב באפגניסטן (עונות 2-3).
נואה גריי קייבי - ד"ר אליוט דיקסון, מתמחה בבי"ח (עונות 2-3).
טיילר פרז - ד"ר דייגו אבילה, מתמחה שנה ראשונה. אביו בהנהלת בית החולים ורק בזכות הקשרים שלו הוא נכנס להתמחות. הוא מצלם סרט תיעודי על הבי"ח בזמן ההתמחות (עונה 3).
מון בלודגוד - רוקס ולנצואלה, פרמדיקית. עובדת בתור נהגת אמבולנס ועושה הרבה משמרות עם ד"ר ויליס שגורמת להתפתחות של מערכת יחסים ביניהם (עונה 3).
אמילי אלין לינד - אריאל בריידן, הבת (המאומצת) של ד"ר רוריש. אבא שלה נהרג מתאונה ומאז היא התגלגלה בבתי אומנה עד שד"ר רוריש אימצה אותה. מתנדבת בבי"ח (עונה 3 והופעת אורח בעונה 2).
השחקנים והדמויות > דמויות משניות > עונה 1

קווין דאן – ד"ר מארק טיילור, מנהל מחלקת המיון בבית החולים אנג'ל ממוריאל, שנמצא בחופשה במהלך חקירה על ניהול כושל של המיון.
שירי אפלבי – ד"ר קרלה ניבן, מתמחה לשעבר בבית החולים אנג'ל ממוריאל, בת הזוג הקודמת של ד"ר פינדה.
כריסטינה וידאל – ד"ר ג'ינה פרלו, מחליפת המנהל בבית החולים אנג'ל ממוריאל, שמתחילה במיון אחרי שד"ר טיילור אולץ לעזוב. היא נרצחה על ידי מי שהטריד את מלאניה, גורדון האשמן.
גבריאל קרטריס – איימי וולפוביץ, RN, אחות במחלקת חירום.
קרס ויליאמס – ד"ר קול גאת'רי, רופא מנתח ובנו של ד"ר רולי גאת'רי (הופעת אורח בעונה 3).
ג'סי ברדפורד – גורדון האשמן, מטרידן פסיכופתי.
ג'ף האפנר – ד"ר אד הרברט, מנכ"ל בית החולים אנג'ל ממוריאל ובן זוגה של ג'ינה פרלו. הוא וד"ר רוריש התווכחו לעיתים קרובות.
מייגן גוד – ד"ר גרייס אדמס, בת זוגו הקודמת של ד"ר ניל הדסון.
השחקנים והדמויות > דמויות משניות > עונה 2

אלייה אנגליש – איזבל מנדז, אחות במחלקת חירום.
אמילי נלסון – חנה ריינולדס, אחות במחלקת חירום.
אנג'לה רלוקיו – ריסה פארק, אחות במחלקת חירום.
נאפסה ויליאמס – שרלוט פייל, מתמחה שנה ראשונה חדשה בבית החולים אנג'ל ממוריאל היא נורתה ונהרגה בחדר ההמתנה תוך טיפול בחולים, בפרק "מלאכים ושדים". (עונה 2, פרקים 1–4)
קתלין רוז פרקינס – ד"ר אמנדה נולאן, פסיכיאטרית בבית החולים
השחקנים והדמויות > דמויות משניות > עונה 3

אלכס לאנגה - מקס, החבר של אריאל שמצא בבי"ח בגלל שחולה במחלת הסרטן.
לקסי אנדרווד- אמילי קמפבל. בתו של דוקטור קמפבל.
הפקה

ב-27 בינואר 2015, אושר הפרק הראשון של הסדרה על ידי CBS. ב-4 ביוני, ברט מהוני התמנה בתור מפיק בפועל עבור "קוד בלאק".
ב-23 באוקטובר 2015, הזמינו CBS שישה תסריטים נוספים לקוד בלאק בחודש לאחר מכן, CBS הזמינה חמישה פרקים נוספים. CBS חידשה את התוכנית עבור העונה השנייה, בחודש מאי 2016.
הפקה > הליהוק

ב-17 בפברואר 2015, לוהקה בוני סומרוייל ככריסטה, אמא שאיבדה את בנה בעקבות מחלת הסרטן. ב-23 בפברואר לוהקה מלאני צ'נדרה כמלאניה, רופאה בתחילת ההתמחות שלה. מגי גרייס מרשה גיי הארדן לוהקה כד"ר ליאן רוריש הדמות הראשית. ב-3 במרץ, לוהק לואיס גוזמן כחוסה סנטיאגו, האח הבכיר, שמה של הדמות שונה לאחר מכן לג'סי סלאנדר. למחרת, ראזה ג'אפרי לוהק כניל האדסון ובן הולינגסוורת' לוהק כד"ר מאריו, מתמחה מתחיל. כאשר גרייס עזבה לפני שצילומי הסדרה החלו, התפקיד של ד"ר ליאן רוריש ניתן למרשה גיי הארדן ובוני סומרוויל לוהקה לתפקיד של כריסטה.
בעונה 2 עזבו ג'אפרי וסומרוויל את הקאסט (במקביל עם הדמויות שלהם) ללא הסבר, ורוב לאו הצטרף לקאסט כד"ר איתן ויליס, רופא צבאי שחזר מאפגניסטן לחדר המין של אנג'ל ממוריאל.
הקבלה

הסדרה קיבלה ביקורות פושרות. ב-Rotten Tomatoes הסדרה קיבלה ציון של 54%, בהתבסס על 39 ביקורות. לפי Metacritic, לסדרה יש ציון של 53 מתוך 100, בהתבסס על 26 מבקרים, המציין "ביקורות מעורבת או ממוצעת".
בפסטיבל הטלוויזיה מונטה קרלו לשנת 2016 זכתה הארדן בפרס נימפת הזהב לשחקנית הטובה ביותר בסדרת טלוויזיה, ו"קוד בלאק" הועמדה לפרס דרמת הטלוויזיה הטובה ביותר.
עדה יונת

| --- | --- |

יונת, 2013
 לידה:  22 ביוני 1939 (בת 85)  ירושלים, המנדט הבריטי פלשתינה (א"י)
 שם לידה:  עדה ליפשיץ
 ענף מדעי:  קריסטלוגרפיה
 מקום לימודים:  האוניברסיטה העברית בירושלים  מכון ויצמן למדע 
 מנחה לדוקטורט:  וולפי טראוב 
 מוסדות:  אוניברסיטת שיקגו  מכון ויצמן למדע – המחלקה להוראת המדעים 
 פרסים והוקרה:  Esther Hoffman Beller Lectureship (2021)  חבר זר של החברה המלכותית (2020)  חבר ארגון הביולוגיה המולקולרית האירופאי  אות רנטגן (2014)  מדליית ההנצחה של הסנאט הצ'כי (2012)  פרס אמה המבורגר (2011)  Marie Curie Medal (2011)  מדליית וילהלם אקסנר (2010)  פרס נובל לכימיה (2009)  הפרס העולמי למדע על שם אלברט איינשטיין (2008)  פרס לוריאל-אונסק״ו לנשים במדע (2008)  פרס רוטשילד  פרס פאול ארליך ולודוויג דרמשטדטר (2007)  פרס א.מ.ת. (2006)  פרס וולף לכימיה (2006)  פרס לואיזה גרוס הורביץ (2005)  פרס מסרי (2004)  מדליית פ. א. קוטון (2002)  פרס הארווי (2002)  פרס ישראל (2002) 
 תרומות עיקריות
 חקר הריבוזום וגילוי מבנהו
 
עדה יונת (נולדה ב-22 ביוני 1939) היא כימאית וקריסטלוגרפית ישראלית, פרופסור מן המניין בפקולטה לכימיה במכון ויצמן למדע, המתמחה בקריסטלוגרפיה של חלבונים. מחקריה עוסקים במבנהו ובפעולתו של הריבוזום. יונת היא כלת פרס נובל לכימיה לשנת 2009 על מחקרה שתרם להבנת המבנה והתפקיד של הריבוזום.
ביוגרפיה

עדה אטל יונת (לבית ליבשיץ) נולדה בשנת 1939 בשכונת גאולה בירושלים למשפחה דלת אמצעים, ומצד אביה הייתה נצר לשושלת רבנים. הוריה עלו בשנת 1933 מפולין. אביה הלל היה רב, יליד זדונסקה וולה, וניהל יחד עם אמה אסתר חנות מכולת בשכונה. בעקבות יוזמת הגננת שלה, לאה ויס, שצירפה את כיתה א' לגן, יונת למדה בבית הספר היסודי בשכונת בית הכרם שבירושלים. היא התייתמה מאביה בגיל 11, ובשנת 1953 עברה עם אמהּ ואחותה לתל אביב, שם השלימה את לימודיה התיכוניים ב"תיכון חדש", תוך שנדרשה לעבוד כדי לסייע למשפחתה. היא קיבלה פטור משכר לימוד, ובתמורה נתנה שיעורים פרטיים במתמטיקה לעולים חדשים.
בשנת 1959, לאחר שירותה הצבאי, החלה בלימודים באוניברסיטה העברית בירושלים, ולמדה לתואר בוגר בכימיה ותואר מוסמך בביוכימיה וביופיזיקה שעסק במערכות פוליפפטידים סינתטיים. במקביל ללימודיה, עסקה בהוראת מתמטיקה בסמינר לוינסקי.
ב-1964 החלה את לימודיה לתואר שלישי במכון ויצמן למדע. עבודת הדוקטורט שלה, שבוצעה בהנחיית פרופ' וולפי טראוב ובעידודו הנמרץ של פרופ' גרהרד שמידט, חלוץ הקריסטלוגרפיה בישראל, עסקה באפיון המבנה של קולגן ברזולוציה גבוהה באמצעות קריסטלוגרפיה בקרני רנטגן. במהלך עבודתה ביצעה חישובים של קואורדינטות אטומיות בסיבי הקולגן באמצעות מחשב "גולם" במכון ויצמן. עם השלמת הדוקטורט, ב-1968, יצאה לפוסט-דוקטורט בארצות הברית, באוניברסיטת קרנגי מלון וב-MIT. לאחר שובה לישראל ב-1970 הצטרפה כחברת סגל למחלקה לכימיה ביולוגית במכון ויצמן. באותה עת ייסדה את המעבדה הראשונה בישראל, והיחידה במשך כעשור, לקריסטלוגרפיה של חלבונים. ב-1984 מונתה לפרופסור חבר במכון, במחלקה לביולוגיה מבנית, וב-1988 מונתה לפרופסור מן המניין. בשנים 1988–2004 עמדה בראש מרכז מזר לביולוגיה מבנית, ומשנת 1989 היא עומדת בראש מרכז קימלמן להיערכות ביומולקולרית.
במקביל לימדה וחקרה כמדענית אורחת במוסדות אחרים בישראל ובעולם. בין 1986 ל-2004 עמדה בראש יחידת המחקר של מכון מקס פלאנק בהמבורג, חברה במועצה להשכלה גבוהה, באקדמיה הלאומית הישראלית למדעים, חברה זרה של האקדמיה האמריקאית לאמנויות ולמדעים (נבחרה ב-2003) ובאקדמיה האירופית למדעים ולאמנויות.
ביוגרפיה > חקר מבנה הריבוזום

עדה יונת התפרסמה בעבודתה פורצת הדרך בתחום פענוח המבנה המרחבי של הריבוזום על ידי קריסטלוגרפיה באמצעות קרני רנטגן. היא החלה במאמציה בדרך זו עוד בשנות ה-70 של המאה ה-20, ובמשך שנים רבות נחשבו מאמציה לחסרי תקווה, ותוצאותיה הראשונות התקבלו בספקנות.
קריסטלוגרפיה בקרני רנטגן היא טכניקה מקובלת לבחינת המבנה המרחבי של מולקולות ביולוגיות ומבנים מיקרוסקופיים אחרים: בשיטה זו יוצרים מן החומר גביש, מקרינים אותו בקרני X, ומתוך פיזור הקרינה מסיקים את מבנה המולקולה, המלמד על תפקודה. הפעלת השיטה על הריבוזומים נחשבה כקשה ואף בלתי אפשרית עקב גודלם, מורכבותם הפנימית, גמישותם וחוסר יציבותם, שהקשו על גיבושם לגביש ועל ביצוע המדידות הקריסטלוגרפיות. יונת לא נרתעה מן הקשיים. השראה למחקרה סיפקו הדובים, אשר נכנסים לתרדמת חורף, שבמהלכה הריבוזומים בתאיהם מתכנסים למבנה דמוי גביש.
כדי להתקדם, נדרשו לה ריבוזומים בכמות רבה. ב-1978 פגשה בכנס מדעי את הנס גינטר ויטמן, נשיא מכון מקס פלאנק לגנטיקה מולקולרית בברלין, שהציע לה לעבוד במכון והעמיד לרשותה כמויות גדולות של ריבוזומים מנוקים שהיו שם. יונת החלה לעבוד בגרמניה בשיתוף פעולה עם הקבוצה, וכעבור שנתיים הצליחה לקבל תמונה ראשונה של תת-היחידה הגדולה בריבוזום.
ביוגרפיה > חקר מבנה הריבוזום > חידושים במחקר

תוחלת החיים הקצרה של הגביש יצרה בעיה בהדמייתו: הקרינה החזקה הנדרשת כדי לפענח את המבנה המרחבי, פירקה את הגבישים כמעט מיד. כדי להתגבר על קושי זה, פיתחו יונת ומדענים נוספים במכון ויצמן שיטה להקפאה מהירה של הגבישים בטמפרטורה של כ-185 מעלות צלזיוס מתחת לאפס, כך שעמידותם לקרינה תעלה. טכניקה זו, קריו-קריסטלוגרפיה, נעשתה מאז לטכניקה יסודית בתחום. פיתוח נוסף היה השימוש בריבוזומים שמקורם בחיידק המצוי בים המלח, Haloarcula marismortui, שיציבותו נשמרה בריכוזי מלח גבוהים. בהמשך נעשה שימוש גם בחיידקים עמידים לטמפרטורות גבוהות, שחיים במעיינות חמים. פיתוח נוסף היה סימונן של "נקודות התייחסות" בגבישי הריבוזומים באמצעות צברים של אטומים כבדים. פיתוחים אלו אפשרו את גיבושם של הריבוזומים, הקרנתם והבנת שלבי הפעולה בתהליך הסינתזה של חלבונים, ומכאן נדרשה עבודה על שיפור ההפרדה (רזולוציה) של התמונות.
ב-1995 הציגה יונת את ממצאיה בכנס של קריסטלוגרפיה בקנדה. בשלב זה היה ברור שפענוח מדויק של מבנה הריבוזום באמצעות קריסטלוגרפיה בקרני X הוא משימה אפשרית. מדענים, שחלקם התייחסו בספקנות לממצאיה של יונת עשור קודם לכן, התחרו בה כעת על הבכורה בתחום. שורת מאמרים על המבנה של תת-יחידות ושל הריבוזום כולו, עם כושר הפרדה משתפר והולך, התפרסמו בשנים 1999 ו-2000 בכתבי העת החשובים.
הצטברות הידע על מבנה הריבוזום ואתרי הפעילות השונים שבו אפשרה הבנה טובה יותר של דרכי פעולתן של תרופות אנטיביוטיות קיימות, ופיתוחן של תרופות חדשות. קריסטלוגרפיה של קרני X על ריבוזומים שהוצאו מחיידקים, אשר טופלו קודם לכן בתרופות אנטיביוטיות שונות, אפשרה הבנה טובה יותר של מנגנון הפעולה של התרופות השונות.
ב-2006 עבדה קבוצת המחקר של יונת בשיתוף לואיס מסא וחתן פרס נובל לכימיה ג'רום קרל, על הבנת הקשר שנוצר בין ה-tRNA לבין הריבוזום, בעת ייצור חלבונים בתא. על-פי יונת, "ההבנה שהשגנו באשר לדרך בנייתו של חלבון בריבוזום תאפשר פיתוח של תרופות אנטיביוטיות יעילות יותר, שיוכלו לפגוע גם בחיידקים שכבר פיתחו עמידות כנגד תרופות אנטיביוטיות קיימות". ב-2012 הביעה יונת את חששה מכך שחברות התרופות לא ישקיעו מאמצי מחקר בפיתוח אנטיביוטיקה חדשה, משיקולים כלכליים, והאנושות עלולה לחזור לעידן שלפני המצאת האנטיביוטיקה בתוך 20–30 שנים. יונת אף שלחה מחקרים לחלל ושיתפה פעולה עם כ-12 משלחות של נאס"א.
ביוגרפיה > לאחר הזכייה בפרס נובל

בשנים שמאז זכייתה בפרס נובל לכימיה, המשיכה יונת במחקר פעיל סביב הריבוזום. מאפיין מבני שהיא גילתה עוד בשנות ה-90 הוא שני רכיבי RNA השוכנים בלבו של הריבוזום ויוצרים יחד מעין כיס זעיר שגודלו כ-120 נוקלאוטידים, בסה"כ כ-5 אחוזים מגודלו של הריבוזום. התברר שכיס כזה מצוי בריבוזומים של כל היצורים החיים ושליבת פעילותו מתרחשת בתוכו: שם נוצרים הקשרים בין אבני הבניין החלבוניות ע"פ הסדר המוכתב בצופן הגנטי. מבנה הכיס נקרא פרוטו-ריבוזום והשערתה של יונת ועמיתיה היא שזהו האב הקדמון של הריבוזום המודרני, אשר נוצר כגופיף מולקולרי אוטונומי ונשמר לאורך האבולוציה בשל חשיבותו ויעילותו.
כמו כן, יונת וקבוצתה המשיכו לחבר בין הבנת מבנה הריבוזום לבין יישומים קליניים כנגד מחלות חיידקיות. במרכז מחקרה פיתוח וייעול של טיפולים אנטיביוטיים ותרופות הנקשרות ביעילות רבה יותר לאתרי הריבוזום, במטרה לשתק את ייצור החלבונים של החיידק, וכן שינוייים גנטיים שאופיינו בריבוזומים של חולי מחלות כגון סרטן, אנמיה ואלצהיימר. בעבודתה זו זכתה יונת לשתף פעולה עם בתה, ד"ר חגית יונת, המכהנת כראש המערך הגנטי למבוגרים במרכז הרפואי תל השומר.
פרסים

ב-10 בדצמבר 2009 קיבלה עדה יונת פרס נובל לכימיה על מחקרה פורץ הדרך בחקר הריבוזום. יונת חלקה את הפרס עם תומאס סטייץ מאוניברסיטת ייל וונקטרמן רמאקרישנן מאוניברסיטת קיימברידג'.
בין הפרסים שבהם זכתה עדה יונת בישראל ובעולם נמנים:
פרס קולטהוף למצוינות בחקר הכימיה (1990)
פרס ישראל לשנת ה'תשס"ב (2002)
פרס הארווי, 2002
פרס לואיזה גרוס הורוביץ, מטעם אוניברסיטת קולומביה, 2005
פרס א.מ.ת, 2006
פרס רוטשילד, 2006
פרס וולף, 2007
פרס פאול ארליך-לודוויג דרמשטטר, הפרס הגבוה ביותר בתחום הרפואה בגרמניה, 2007
פרס לוריאל-אונסק"ו לנשים במדע 2008
תוארי דוקטור לשם כבוד מאוניברסיטת בן-גוריון בנגב (2002), אוניברסיטת אוקספורד (2008), האוניברסיטה העברית (2011), אוניברסיטת ז'וזף פורייה (2015), אוניברסיטת קרנגי מלון (2018), הטכניון (2024) ואוניברסיטאות נוספות
חיים אישיים

בתה, ד"ר חגית יונת, היא רופאה פנימית המומחית לגנטיקה, מנהלת מחלקה פנימית א' ומערך הגנטיקה למבוגרים במרכז הרפואי תל השומר.
במשך שנים יונת הייתה חברה בפורום אינטלקטואלי שהתכנס מדי שבוע בקפה כסית בתל אביב, ובו היו חברים אורי אבנרי ורעייתו רחל, יצחק לבני, דן קדר, שלמה שבא, דוד שחם, ראובן וימר, עמיקם גורביץ', נחמיה שטרסלר ונוספים.
לקריאה נוספת

אורית ראובני-גפן, "גם בשביל מזל צריך לעבוד קשה", ריאיון עם עדה יונת, המגזין "לאשה", 24 במרץ 2008
המשפחה (סדרת טלוויזיה)

| --- | --- |

 סוגה:  מותחן   מסתורין
 יוצרים:  ג'נה באנס
 שחקנים:  ג'ואן אלן   רופרט גרייבס   אליסון פיל   מרגוט בינגהאם   זאק גילפורד   ליאם ג'יימס   פלוריאנה לימה   מדליין ארתור   אנדרו מק'קרת'י
 ארץ מקור:  ארצות הברית
 שפות:  אנגלית
 מקום התרחשות:  קליפורניה 
 מספר עונות:  1
 מספר פרקים:  12
 הפקה
 מפיקים בפועל:  ג'נה באנס   לורי זקס   דייוויד הוברמן   טוד ליברמן
 חברת הפקה:  אולפני ABC   Minnesota Logging Company
 הפצה:  Disney–ABC Domestic Television 
 אתר צילומים:  ניו יורק, ונקובר 
 מוזיקה:  רוברט דנקן 
 אורך פרק:  42 דקות
 שידור
 רשת שידור:  ABC
 רשת שידור בישראל:  HOT Plus
 תקופת שידור מקורית:  3 במרץ 2016 – 21 במאי 2016
 קישורים חיצוניים
 abc.com/shows/the-family
 דף התוכנית ב-IMDb
 
המשפחה (באנגלית: The Family) היא סדרת טלוויזיה אמריקאית שעלתה לשידור ב-3 במרץ 2016 ברשת ABC. הסדרה נוצרה והופקה בפועל על ידי ג'נה באנס, שהייתה תסריטאית קבועה בחברת ההפקה ShondaLand, ובין היתר הייתה התסריטאית של הסדרות "האנטומיה של גריי" ו"סקנדל" יחד עם שונדה ריימס, שיצרה את הסדרות. הסדרה עוקבת אחרי בנה הצעיר של ראש העיר, שנחשב למת לאחר שנעלם למעלה מעשור קודם לכן. בסדרה מככבת ג'ואן אלן בתור קלייר וורן, ראש העיר השאפתנית והמניפולטיבית של העיר הבדיונית רד פיינס, מיין, ומטריארכיה של משפחת וורן, שמודיעה על מועמדותה למשרת המושל כאשר בנה, אדם, חוזר לאחר שנחטף 10 שנים קודם לכן.
ב-12 במאי 2016, ביטלה רשת ABC את הסדרה לאחר עונה אחת.
עלילה

הסדרה עוקבת אחר אדם, שנעלם בילדותו ונחשב למת, ומופיע אחרי עשר שנים על מפתן דלת בית הוריו, קלייר וורן, שכעת מתמודדת לתפקיד מושלת מיין, ובעלה ג'ון. שובו של הבן האבוד מאלץ את בני המשפחה להתמודד עם רגשותיהם המודחקים. האח דני מתקשה לקבל את אדם, שנראה שונה מהילד שהכיר, ואילו האחות ווילה שומרת על אחדות המשפחה בעודה מסתירה סודות משלה. עם חזרתו של הבן, השאלה הגדולה נותרת פתוחה: האם אדם הוא באמת מי שהוא מתיימר להיות?
דמויות > דמויות ראשיות

קלייר וורן (ג'ואן אלן): רפובליקנית, ראש העיר של העיר הבדיונית רד פיינס, מיין, ומטריארכיה של משפחת וורן.
ווילה וורן (אליסון פיל): בתה של קלייר ורכזת העיתונות.
סמלת נינה מאייר (מרגוט בינגהאם): עשתה קריירה לאחר שהכניסה את האנק לכלא על הרצח של אדם.
דניאל "דני" וורן (זאק גילפורד): בנה הבכור של קלייר.
אדם וורן (ליאם ג'יימס): בנה הצעיר של קלייר שחוזר לאחר שנחטף 10 שנים קודם לכן.
ג'ון וורן (רופרט גרייבס): בעלה של קלייר, סופר.
בריידי קרוז (פלוריאנה לימה): הכתבת המקומית שיש לה קשר עם אדם ודני.
האנק (אנדרו מק'קרת'י): האיש שריצה 10 שנות מאסר על הרצח של אדם.
פשע אמריקאי (סדרת טלוויזיה)

| --- | --- |

 סוגה:  דרמת פשע
 יוצרים:  ג'ון רידלי 
 כותבים:  ג'ון רידלי 
 בימוי:  ג'ון רידלי, סם מילר, ניקול קאסל, הנלי קולפפר, רייצ'ל מוריסון, Clement Virgo, ג'סיקה יו, קימברלי פירס, ג'ושוע מרסטון, Steph Green, Millicent Shelton, Tanya Hamilton, גרג אראקי, Victoria Mahoney, סו יונג קים, ג'יימס קנט 
 שחקנים:  פליסיטי האפמן   טימותי האטון   פנלופה אן מילר   רג'ינה קינג   ויליאם ארל בראון   ריצ'רד קברל   קייטלין גררד   בניטו מרטינז  
 פסקול:  מארק עיסאם
 ארץ מקור:  ארצות הברית 
 שפות:  אנגלית 
 מקום התרחשות:  קליפורניה 
 מספר עונות:  3 
 מספר פרקים:  29 
 הפקה
 מפיק:  ג'ון רידלי 
 מפיקים בפועל:  ג'ון רידלי   מייקל מקדונלד
 חברת הפקה:  אולפני ABC   Stearns Castle Entertainment
 הפצה:  Disney–ABC Domestic Television, נטפליקס 
 אתר צילומים:  אוסטין, טקסס
 מוזיקה:  מרק אישם 
 אורך פרק:  כ-43 דקות
 שידור
 רשת שידור:  ABC 
 רשת שידור בישראל:  HOT HBO
 תקופת שידור מקורית:  5 במרץ 2015 – 30 באפריל 2017
 קישורים חיצוניים
 אתר רשמי
 דף התוכנית ב-IMDb
 
פשע אמריקאי (באנגלית: American Crime) היא סדרת טלוויזיה אמריקאית מסוגת דרמת פשע שעלתה לשידור ב-5 במרץ 2015 ברשת ABC. יוצר הסדרה הוא ג'ון רידלי, ומככבים בה פליסיטי האפמן וטימותי האטון. הסדרה מתמקדת בגזע, מעמד, ופוליטיקה מגדרית ועוקבת אחרי רצח על רקע גזעני והמשפט שלאחריו.
הסדרה חודשה לעונה שנייה ב-7 במאי 2015. העונה השנייה, בת 10 פרקים, עלתה לשידור ב-6 בינואר 2016, וכוללת עלילה ודמויות חדשות. חלק מהשחקנים מהעונה הראשונה מגלמים דמויות שונות, בהם האפמן, האטון, לילי טיילור, רג'ינה קינג, אלביס נולסקו, וריצ'רד קברל.
ב-12 במאי 2016 חודשה הסדרה לעונה שלישית. עונה זו, בת 8 פרקים, עלתה לשידור ב-12 במרץ 2017 והסתיימה ב-30 באפריל 2017. כשבועיים לאחר סיום העונה, הודיעה רשת ABC כי הסדרה בוטלה ולא תשוב לעונה רביעית.
העונה הראשונה של הסדרה זכתה לשבחי ביקורות. ב-2015, קיבלה הסדרה עשר מועמדויות לפרס אמי לבידור בפריים טיים, בהם לסדרה מוגבלת מצטיינת, תסריט לסדרה מוגבלת, סרט או ספיישל דרמטי (רידלי), שחקנית ראשית בסדרה מוגבלת או בסרט (האפמן), שחקן ראשי בסדרה מוגבלת או בסרט (האטון), שחקן משנה בסדרה מוגבלת או בסרט (קברל), וזכייה לשחקנית משנה בסדרה מוגבלת או בסרט (קינג).
בישראל משודרת הסדרה בערוץ HOT HBO (לשעבר "HOT Plus").
עלילה > עונה 1

העונה הראשונה עוקבת אחרי השלכותיו של רצח שהתרחש בעיר מודסטו שבקליפורניה. ותיק המלחמה מאט סקוקי נהרג במהלך פלישה לבית שבו אשתו, גוון, מותקפת באכזריות. הסדרה משתמשת בפשע ובמסע שלאחריו דרך המערכת המשפטית כדי לחקור סוגיות מורכבות, בעיקר באמצעות העדשות של המשפחות של הקורבנות ושל החשוד.
עלילה > עונה 2

העונה השנייה מתרחשת באינדיאנפוליס, אינדיאנה, ועוקבת אחרי תלמיד בתיכון ציבורי שמאשים כמה מחברי קבוצת הכדורסל האלופה של בית ספר פרטי בתקיפה מינית ובהעלאת תמונות המעשה לרשת.
עלילה > עונה 3

העונה השלישית מתרחשת בקרוליינה הצפונית, ועוסקת במאבק הישרדות של 5 אנשים במקום שבו לחלום האמריקאי יש מחיר.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 11 | 11 | 5 במרץ 2015 | 14 במאי 2015 |
|  | 2 | 10 | 10 | 6 בינואר 2016 | 9 במרץ 2016 |
|  | 3 | 8 | 8 | 12 במרץ 2017 | 30 באפריל 2017 |
דמויות > עונה 1 > דמויות ראשיות

ברברה "ברב" האנלון - פליסיטי האפמן
ראס סקוקי - טימותי האטון
תומאס "טום" קרלין - ויליאם ארל בראון
הקטור טונץ - ריצ'רד קברל
אוברי טיילור - קטלין גררד
אלונזו גוטיארז - בניטו מרטינז
איב קרלין - פנלופה אן מילר
קרטר ניקס - אלביס נולסקו
אנת'וני "טוני" גוטיארז - ג'וני אורטיז
דמויות > עונה 1 > דמויות משנה

רג'ינה קינג בתור עאליה שאדיד (נולדה בשם דורין ניקס), אחותו של קרטר ניקס שהתאסלמה.
דייוויד חופלין בתור מארק סקוקי, בנם הצעיר של ברב וראס, בחופשה מהצבא.
גוונדולין יאו בתור ריצ'ל, ארוסתו של מארק
לילי טיילור בתור ננסי שטראומברג
קירה פוזהל בתור גוונדולין "גוון" סקוקי, אשתו של מאט שנמצאת בתרדמת אחרי שהותקפה במהלך פלישה לבית.
גרנט מריט בתור מאט סקוקי, בעלה של גוון שנהרג במהלך פלישה לבית.
דמויות > עונה 2 > דמויות ראשיות

פליסיטי האפמן בתור לסלי גרהאם, מנהלת התיכון הפרטי.
טימותי האטון בתור דן סוליבן, מאמן הכדורסל של התיכון.
לילי טיילור בתור אן בליין, אמו של קונור.
אלביס נולסקו בתור כריס דיקסון, מנהל התיכון הציבור.
טרבור ג'קסון בתור אהרון לקרוקס, תלמיד בתיכון הפרטי.
קונור ג'סאפ בתור טיילור בליין, הקורבן של התקיפה המינית.
ג'ואי פולארי בתור אריק טאנר, שחקן כדורסל.
אנג'ליקה ריברה בתור איביי דומינגואז, העדה היחידה לפשע.
רג'ינה קינג בתור טרי לקרוקס, אמו של אחד הנערים שהואשמו.
דמויות > עונה 2 > דמויות משנה

אנדרה בנג'מין בתור מייקל לקרוקס, אביו של אחד הנערים שהואשמו.
הופ דייוויס בתור סטף סוליבן
ריצ'רד קברל בתור דה לה טורה
פרן טאהיר בתור רייס באשיר
סטפני סיגמן בתור מוניקה אווה
אמילי ברגל בתור לילה טאנר, אמו של אריק
כריסטופר סטנלי בתור צ'ארלס, איש עסקים ששוכב עם לסלי גרהאם.
אטלנטה (סדרת טלוויזיה)

| --- | --- |

 סוגה:  דרמה קומית
 יוצרים:  דונלד גלובר 
 כותבים:  דונלד גלובר 
 בימוי:  דונלד גלובר, הירו מוראי 
 שחקנים:  דונלד גלובר, בריאן טיירי הנרי, קית' סטנפילד, זאזי ביטס
 פרסים:  פרס גלובוס הזהב לסדרה הקומית הטובה ביותר
 ארץ מקור:  ארצות הברית 
 שפות:  אנגלית 
 מקום התרחשות:  אטלנטה 
 מספר עונות:  4 
 מספר פרקים:  41 (נכון ל־10 בנובמבר 2022) 
 הפקה
 הפצה:  פוקס המאה ה-20 בטלוויזיה, הולו 
 אתר צילומים:  אטלנטה 
 טכניקת צילום:  מצלמה יחידה 
 מוזיקה:  לודוויג גורנסון 
 שידור
 רשת שידור:  FX Networks 
 רשת שידור בישראל:  דיסני+ yes
 תקופת שידור מקורית:  6 בספטמבר 2016 – 10 בנובמבר 2022
 קישורים חיצוניים
 אתר רשמי
 דף התוכנית ב-IMDb
 
אטלנטה (באנגלית: Atlanta) היא סדרת טלוויזיה דרמה קומית אמריקאית המשודרת בערוץ FX משנת 2016. יוצר הסדרה והשחקן הראשי בה הוא דונלד גלובר. הסדרה זכתה בפרס אמי ובפרס גלובוס הזהב לסדרה הקומית הטובה ביותר לשנת 2016.
באוגוסט 2019 פורסם כי הסדרה חודשה לשתי עונות, שלישית ורביעית, וכי גלובר החליט לסיים את הסדרה בתום העונה הרביעית. פרק הסיום של הסדרה שודר ב-10 בנובמבר 2022.
הסדרה מאופיינת בסוריאליזם ובהומור ייחודי, כאשר רוב מכריע של פרקי הסדרה עוסק בחוויה האפרו-אמריקאית הן בארה״ב והן מחוצה לה, כמשתקף מעיניי הדמויות. הסדרה כולה נכתבה ע״י חדר כותבים אפרו-אמריקאי בלבד ולמעשה היא הסדרה היחידה בהיסטוריה שעשתה זאת, בעונה השלישית בתו של ברק אובמה הצטרפה לחדר הכותבים.
בסדרה משתתפים אמני היפ-הופ רבים (בנוסף לתפקיד הראשי של גלובר) ביניהם סולג׳ה בוי, מיגוס, ארל סווטשירט, גאנה ומופיעים בהופעות אורח שחקנים כמו ליאם ניסן, קאט ויליאמס (שגם זכה באמי על תפקידו בסדרה), צ׳אט הנקס ואלקסנדר סקושגורד.
הסדרה זכתה לביקורות מהללות ולשבחי המבקרים, מגזין הרולינג סטון דירג את הסדרה במקום ה-9 ברשימה 100 סדרות הטלוויזיה הטובות בכל הזמנים.
עלילה

הסדרה עוסקת בארן, צעיר אפרו-אמריקאי שנשר מאוניברסיטת פרינסטון, הוא אב כושל לבת מחברתו לשעבר ונסה וחסר כל רכוש. הוא מנסה לבנות עצמו באמצעות קידום הקריירה של בן דודו הראפר "פייפר בוי".
בעוד שתי העונות הראשונות של הסדרה עוסקות בניסיונותיהם של החבורה לקדם את הקריירה של אלפרד ובניסיון לשרוד את החיים המאתגרים באטלנטה, העונה השלישית קופצת בזמן לאחר פריצתו של אלפרד ומלווה את החבורה בחוויותיהם בסיבוב הופעות עולמי, כאשר חצי מפרקי העונה הם למעשה פרקי אנתאלוגיה ואינם קשורים לעלילת הסדרה אלא חוקרים אספקטים שונים של שילוב התרבויות בארה״ב.
בעונה הרביעית חוזרת החבורה לאטלנטה לאחר סיבוב ההופעות.